L 188/30 Jurnalul Oficial al Uniunii Europene 19.7.2011 DECIZIA 2011/426/PESC A CONSILIULUI din 18 iulie 2011 de numire a Reprezentantului Special al Uniunii Europene în Bosnia și Herţegovina CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1)  La 11 martie 2009, Consiliul a adoptat Acţiunea comună 2009/181/PESC (/) de numire a domnului Valentin INZKO în calitate de Reprezentant Special al Uniunii Europene (RSUEF) în Bosnia și Herţegovina. ( La 11 august 2010, Consiliul a adoptat Decizia 2010/442/PESC ()) de prelungire a mandatului RSUE în Bosnia și Herţegovina până la 31 august 2011. (3)  Domnul Peter SORENSEN ar trebui să fie numit în calitate de RSUE în Bosnia și Herţegovina pentru perioada 1 septembrie 2011-30 iunie 2015. (4) La 21 martie 2011, Consiliul a adoptat concluzii prin care s-a stabilit abordarea generală a Uniunii faţă de Bosnia și Herţegovina. (5)  Uniunea își consolidează în continuare politica și prezența pe teren printr-un reprezentant unic al Uniunii, mai puternic, care va prelua conducerea efor- turilor de susţinere a Bosniei și Herţegovina în chestiuni referitoare la Uniune, pentru a sprijini progresele țării pe calea integrării în Uniune, inclusiv printr-o serie amplă şi echilibrată de instrumente. (6) În vederea asigurării coerenței cu alte activități relevante care sunt de competența Uniunii, mandatul RSUE ar trebui să fie pus în aplicare în coordonare cu Comisia Europeană. (7) Consiliul preconizează învestirea aceleiaşi persoane atât cu atribuțiile şi competențele RSUE, cât și cu atribuțiile şi competențele care îi revin șefului delegaţiei Uniunii Europene în Bosnia și Herţegovina. () JO L 67, 12.3.2005, p. 88. () JO L 211, 12.8.2010, p. 26. (8)  RSUE își va pune în aplicare mandatul în contextul unei situații care s-ar putea deteriora și care ar putea împiedica îndeplinirea obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene Se numeşte domnul Peter SORENSEN în calitate de Reprezentant Special al Uniunii Europene (RSUE) în Bosnia şi Herţegovina (BiH) pentru perioada 1 septembrie 2011-30 iunie 2015. Mandatul RSUE se poate încheia mai devreme, în cazul în care Consiliul decide astfel, la propunerea Înaltului Reprezentant al Uniunii pentru afaceri externe și politica de securitate (ÎR). Articolul 2 Obiective de politică Mandatul RSUE se bazează pe următoarele obiective ale politicii Uniunii în BiH: progresul continuu în ceea ce priveşte procesul de stabilizare şi de asociere, pentru a transforma BiH într-un stat stabil, viabil, paşnic, multietnic şi unitar, care cooperează paşnic cu vecinii și este angajat în mod ireversibil pe calea aderării la Uniune. Uniunea va continua, de asemenea, să sprijine punerea în aplicare a Acordului-cadru general pentru pace (ACGP) în BiH. Articolul 3 Mandat În vederea realizării obiectivelor politicii, mandatul RSUE constă în: (a) oferirea de consiliere din partea Uniunii și facilitarea procesului politic; (b) asigurarea consecvenței şi coerenței acţiunilor Uniunii; (c) facilitarea progreselor cu privire la prioritățile politice, economice şi europene; (d) monitorizarea și consilierea autorităților executive şi legi- slative la toate nivelurile de guvernare din BiH și menținerea unor contacte strânse cu autoritățile și cu partidele politice din BiH;